અત્રે ઉલ્‍લેખનીય છે કે, અમરેલી નગરપાલિકામાં ગત સામાન્‍ય ચૂંટણી દરમીયાન કોંગ્રેસને સ્‍પષ્‍ટ બહુમતી સાથે પાલીકાનું શાસન સોંપાવ્‍યું હતું. પરંતુ અઢી વર્ષથી પ્રથમ પ્રમુખ – ઉપપ્રમુખની સમય મર્યાદા પૂર્ણ થતાં નવા પ્રમુખ – ઉપપ્રમુખ બનવા માટે કોંગ્રેસમાં યાદવાસ્‍થળ થતાં અંતે કોંગ્રેસના જ નિશાન ઉપર ચૂંટાયેલ જેન્‍તીભાઈ રાણવા પ્રમુખ બનતાં કોંગ્રેસમાં ભડકો થયો હતો. અને છેલ્‍લા ત્રણ-ચાર માસથી કોંગ્રેસનાં ચૂંટાયેલા સદસ્‍યોએ સામસામી બાયો ચડાવી આંદોલન ચલાવતા હતા. ત્‍યારે આજે પાલીકાની સામાન્‍ય સભામાં મારામારી અને તોડફોડનાં દ્રશ્‍યો સર્જાયા હતા.